als_Latn dik_Latn sag_Latn
Dashuria e tyre vijon prej shtatë vitesh, ndërsa prej katër vitesh janë të martuar. Por një ngjarje e kohëve të fundit rrezikon martesën e tyre e Brigitte dhe Avdi Selmanaj. Përpara pak ditësh atyre u kishte ardhur një letër në shtëpi nga autoritetet gjermane të Karlsruhe. “Ju kërkoheni brenda 14 ditësh ta lëshoni Gjermaninë, prej momentit të arritjes së kësaj letre. Nëse deri në këtë afat kohor nuk largoheni nga Gjermania, kërcënoheni të dëboheni drejt Kosovës.” Nëse do ndodhte kjo Avdiu nuk do mund të udhëtonte drejt Gjermanisë për dy vjet.
Avdiu jeton prej një vjet e gjysmë në Sulz, ndërsa përpara shtatë vitesh e kishte njohur Brigitte përmes internetit dhe pak më vonë ishin lidhur. Në 2011 Brigitte udhëtoi përherë të parë drejt Kosovës, ndërsa dy vjet më vonë u martuan në Nordrheinëestfälin. Në fillim të 2016 Avdiu erdhi nga Kosova në Gjermani. Familja e tij jeton prej 20 vitesh në Sulz, ku vëllai i tij ka në pronësi një restorant të njohur. Atje gjeti ai punën e kuzhinierit, përcjell botasot.info. Brigitte, që kishte jetuar prej kohësh në Bielefeld, për shkak të dashurisë la familjarët, miqtë dhe të njohurit për Avdiun. Ajo ka edhe një vajzë 25 vjeçare.
Çifti ishte thirrur nga Zyra e Emigracionit dhe e kishin pyetur Avdiun se kur kishte vdekur babai i Brigitte dhe këtë të fundit e kishin pyetur se pse mban vetëm një unazë. “E gjithë kjo ishte një farsë,” tha Brigitte, të cilës nuk ia kanë besuar dashurinë e vërtetë. Autoritetet dyshojnë për martesë fiktive. Çfarë do ndodhte nëse vërtet Avdiu dëbohej nga Gjermania? Brigitte nuk mund të paguante e vetme qiranë e banesës. “Me 566 euro në muaj do kisha jetë të vështirë,” thotë ajo.
Dyshimet për martesë fiktive ka ndodhur edhe për shkak të dallimeve në moshë, ku gruaja është më e madhe se Avdiu. Veçanërisht për shkak se Avdiu nuk e dinte ditën e vdekjes së babait të Brigitte është arsyeja kryesore se pse ai brenda pak ditësh duhet ta lëshojë Gjermaninë.
als_Latn als_Latn als_Latn als_Latn